
Differenciálmű alkatrész kopásának és mikrogeometriájának vizsgálata

 A műszaki gyakorlatban a kopásnak fokozott a jelentősége. A gyakorlatban szeretnénk minden alkatrész élettartamát, tönkremenetelének fázisait pontosan meghatározni, ehhez pedig a kopási folyamatok ismerete elengedhetetlen. Ehhez nyújt jelentős támogatást a kopott felületek vizsgálata.
 A dolgozat elkészítése során egy BTR 80-as páncélozott katonai szállítójármű differenciálművének egy terhelésátadó elemét vizsgáltam, a rajta jelentkező kopásjellegzetességek feltárásának céljából. A vizsgálatok sztereomikroszkópon és metszettapintós érdességmérő berendezésen történtek.
 A dolgozat betekintést nyújt a műszaki felületetek érdességének jellegzetes méréstechnikájába, valamint megmutatja a kiértékelés nehézségeit. Továbbá bemutatja az alkatrészen jelentkező kopásokat és kapcsolatot keres a kopott felületek érdessége és a kopás jellege között.



